Tirsdag eftermiddag kørte den 33-årige mand fuld rundt i sin bil, som han ikke har kørekort til. Han tur endte, da han kørte ind i en parkeret bil på Lillenørregade i Nibe. Ejeren af den parkerede bil så, at den fulde mand gik fra stedet, men det ville han ikke finde sig i og fik hentet ham tilbage, hvorefter politiet sigtede ham for spirituskørsel og for kørsel uden kørekort. Om aftenen kunne politiet så gentage proceduren, da vidner i Nibe by så den samme bil køre rundt med den 33-årige bag rettet - stadig fuld. Manden kom med på politigården, hvor han sov branderten ud.

Referat:
I Nibe måtte politiet stoppe den samme mand to gange for spirituskørsel. Manden kørte desuden uden kørekort.